Ջենգիզ Աքթար

Ջենգիզ Աքթար (, ), թուրք քաղաքագետ, լրագրող և գրող։ Հրապարակել է Եվրամիության և Թուրքիայի հարաբերություններին առնչվող մի շարք աշխատություններ։

Կենսագրություն 
Ծնվել է 1955 թվականին, Ստամբուլ քաղաքում։ Սովորել է Գալաթասարայի վարժարանում։ Ավարտելուց հետո ուսումը շարունակել է Փարիզի Սորբոնի համալսարանում։ Այնտեղ էլ 1982 թվականին Աքթարին շնորհվել է տնտեսագիտության դոկտորի աստիճան. ։

Այժմ դասավանդում է Բահչեշեհիրի համալսարանում։ Դասավանդել է նաև Գալաթասարայի համալսարանի միջազգային հարաբերությունների ֆակուլտետում։

Ջենգիզ Աքթարը Եվրամիությանը Թուրքիայի անդամակցության կողմնակիցներից է, ունի Եվրամիություն-Թուրքիա հարաբերությունների վերաբերյալ բազմաթիվ աշխատանքներ։

1989-1994 թվականներին աշխատել է ՄԱԿ-ում և ԵՄ-ում․ զբաղվել է գաղթի խնդիրներով և քաղաքական ապաստարան տրամադրելու քաղաքականության հետազոտությամբ։

1994-1999 թվականներին ղեկավարել է ՄԱԿ-ի առաքելությունը Սլովենիայում։ Ընդհանուր առմամբ Ջենգիզը ՄԱԿ-ում աշխատել է 22 տարի։

1999 թվականին Աքթարը ծանոթացել է հայազգի լրագրող Հրանտ Դինքի հետ։ 2007 թվականին թուրքի ազգայնամոլ Օգյուն Սամաստի կողմից Դինքի սպանությունից հետո, Աքթարը և նրա մի շարք համախոհները խնդրագիր կազմեցին, որով կոչ էին անում թուրքերին ներողություն խնդրել հայերից 1915 թվականի իրադարձությունների համար։ Ըստ Աքթարի՝ Թուրքիան պետք է ճանաչի Հայոց ցեղասպանությունը։ 
«Հայե՛ր, ներեցեք մեզ» անունը ստացած խնդրագիրը ստորագրել է 32.000 մարդ։

Անձնական կյանք 
Ամուսնացած է, ունի երկու դուստր։

Ծանոթագրություններ

Գրքեր 
 
 
 
 

Թուրք լրագրողներ
Ստամբուլում ծնված անձինք
Գալաթասարայի վարժարանի շրջանավարտներ
Ոչ գեղարվեստական ժանրի թուրք գրողներ
Թուրք գրողներ
Թուրք սյունակագիրներ
Քաղաքագետներ
Փարիզի համալսարանի շրջանավարտներ
Տնտեսագիտական գիտությունների դոկտորներ